Document ID: 32004R0660

32004R0660
L 104/97
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 660/2004 НА КОМИСИЯТА
от 7 април 2004 година
за изменение на приложението към Регламент № 79/65/EИО на Съвета по отношение на списъка с райони
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/EИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), и по специално член 2а от него,
като взе предвид молбата на Белгия,
като има предвид, че:
(1)
Списък с райони по смисъла на член 2, буква г) от Регламент № 79/65/ЕИО се съдържа в приложението към посочения регламент.
(2)
Съгласно това приложение Белгия представлява един район. За целите на Регламент № 79/65/ЕИО Белгия помоли този един район да бъде разделен на три района.
(3)
Регламент № 79/65/ЕИО следва да бъде съответно изменен.
(4)
Мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент № 79/65/ЕИО се изменя в съответствие с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 2004 счетоводна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 април 2004 година.

Labels: 10
18
6